หุ้นไทยปิด+4.27จุดแกว่งแคบ
ดัชนีหุ้นไทยเคลื่อนไหวในทางบวกกรอบแคบ ช่วงเช้าปิดตลาดที่ 1,309.93 จุดเพิ่มขึ้น4.27จุดหรือเพิ่มขึ้น0.33% ด้วยมูลค่าการซื้อขาย 19,020.26 ล้านบาท ดัชนีแกว่งตัวระหว่าง 1,306.86-1,311.67จุด
3 ต.ค. 2555

ดัชนีหุ้นไทยเคลื่อนไหวในทางบวกกรอบแคบ ช่วงเช้าปิดตลาดที่ 1,309.93 จุดเพิ่มขึ้น4.27จุดหรือเพิ่มขึ้น0.33% ด้วยมูลค่าการซื้อขาย 19,020.26 ล้านบาท ดัชนีแกว่งตัวระหว่าง 1,306.86-1,311.67จุด
นักวิเคราะห์บริษัทหลักทรัพย์(บล.)ธนชาตคาดว่าจะเคลื่อนไหว  ในกรอบ 1,300-1,310 จุด โดยปัจจัยสนับสนุนการปรับสูงขึ้นของ ดัชนีระยะสั้นมาจาก ประการแรก กระแสเงินทุนไหลเข้า ประการที่สอง ความคาดหวังเชิงบวกต่อผลการดำเนินงานไตรมาส 3 โดยเฉพาะกลุ่มธนาคาร และพลังงาน ประการที่สาม แนวโน้มการปรับลดดอกเบี้ย 0.25% เป็น 2.75% ในการประชุมคณะกรรมการนโยบายการเงิน( กนง.)ธนาคารแห่งประเทศไทยวันที่ 17 ต.ค.นี้ ขณะที่ตลาดหุ้นต่างประเทศปรับลดลงเมื่อคืนที่ผ่านมาเนื่องจากมความไม่แน่นอนต่อสเปนที่จะขอรับความช่วยเหลือจากกองทุนกลไกเสถียรภาพยุโรป( ESM )เร็วๆ นี้
ทั้งนี้คาดว่ากลุ่มค้าปลีกมีแนวโน้มแข็งแกร่งกว่าตลาดจึงแนะนำ “เก็งกำไร” กลุ่มหุ้นที่มีประเด็นบวกในเดือน ต.ค.ต่อเนื่อง อย่างกลุ่มสื่อสารจากประเด็น 3Gบริษัทโทเทิ่ลแอ็คเซ็สคอมมูนิเคชัน (DTAC)บริษัทชินคอร์ปอเรชัน( INTUCH) กลุ่มโรงพยาบาล โรงกลั่นจากแนวโน้มกำไร 3บริษัทกรุงเทพดุสิตเวชการ(BGH)บริษัทโรงพยาบาลบำรุงราษฎร์( BH)บริษัทไทยออยล์(TOP)บริษัทบางจากปิโตรเลียม(BCP) กลุ่มบ้านและที่ดินจากแนวโน้มดอกเบี้ยลง 0.25%บริษัทแสนสิริ (SIRI)บริษัทควอลิตี้เฮ้าส์(QH)บริษัทเอเชี่ยนพร็อพเพอร์ตี้ดิเวลลอปเมนท์(AP) และกลุ่มค้าปลีกบริษัทซีพีออลล์ (CPALL)บริษัทบิ๊กซีซูเปอร์เซ็นเตอรฺ์(BIGC) ที่ราคาหุ้นเริ่มมีแนวโน้มแข็งแกร่งกว่าตลาด